**דפי הדרכה למבחן הפטור לדוברי עברית כשפה ראשונה**

**תשלום ורישום**

המעוניינים לגשת לבחינה יכולים לפנות אל מזכירות היחידה להבעה אקדמית ואולפן ולקבל ערכת הרשמה הכוללת דפי הדרכה ושובר תשלום: [habaa.unit@biu.ac.il](mailto:habaa.unit@biu.ac.il)

**הזכאות להיבחן כרוכה** בתשלום ע"ס -.120 ₪באמצעות הלינק:[**https://epay.biu.ac.il/ivrit**](https://epay.biu.ac.il/ivrit)

**פרסום ציונים**

הציונים יתפרסמו כשבועיים לאחר המבחן ב"מידע אישי לסטודנט" באתר האוניברסיטה, ולא יימסרו בטלפון.

בחינת הפטור **(**שאלון לדוגמה ראו עמ' 10-8)

משך הבחינה – שעתיים.

הציון הפוטר – 66.

בבחינה שני חלקים: חלק א – לשון וניסוח (50%), חלק ב – כתיבת חיבור (50%).

**ספרי עזר ואתרים מומלצים (את הספרים ניתן למצוא בכל ספריות העיון)**

**שיבושים ותיקונם**

1. שרה ליפקין, נועה בדיחי-קלפוס (2007), **שלב ב: עברית, הבנה, הבעה ולשון**, תל אביב: מט"ח – שיעורים: 11, 12: עמ' 213-207.

קישור:

<https://school.kotar.cet.ac.il/KotarApp/Viewer.aspx?nBookID=71543098#6.2323.6.default>

1. אבינון, ש' (2017), **עיין ערך: לשון, הבנה והבעה**, תל אביב: מט"ח – יחידה 5 פרק ז':

עמ' 415-410.

קישור:

<https://school.kotar.cet.ac.il/KotarApp/Viewer.aspx?nBookID=94617838#7.711.6.default>

1. מט"ח (2017), **לשון לתיכון (תחום העמקה: תחביר, תרגול מתקדם 70%; תחום העמקה: צורות, תרגול בסיסי 30%),** תל-אביב: מט"ח **–** פרקים: תקינות (תרגילים בלבד).

קישורים:

עמ' 282-265

<https://school.kotar.cet.ac.il/KotarApp/Viewer.aspx?nBookID=104098778#4.704.6.default>

עמ' 290-275

<https://school.kotar.cet.ac.il/KotarApp/Viewer.aspx?nBookID=104095815#2.2561.6.default>

1. זנה-זינגר, נ' (2006), **בין הספל לבזיך – לקסיקון לשיפור הלשון**, קדימה: הוצאה עצמית.

קישור:

<https://kotar.cet.ac.il/KotarApp/Viewer.aspx?nBookID=99920515#5.9495.6.default>

1. **כללי שם המספר**

קישורים:

**אתר "סנונית"**

<http://learn.snunit.k12.il/snunit/lashon/mispar/mispar2.html>

**אתר האקדמיה ללשון העברית**

<https://hebrew-academy.org.il/category/%D7%A9%D7%9D-%D7%94%D7%9E%D7%A1%D7%A4%D7%A8/>

**מקורות נוספים:**

1. אהרונוביץ, ח' (1978), עברית לכל רגע, חיפה: יעבץ.

2. בהט, ש' (1990), **הבעה בכתב**, ירושלים: א' רובינשטיין.

3. בהט, ש' (תשל"ד), למה ומדוע: ילקוט לבירורי לשון, ירושלים: א' רובינשטיין.

4. סיוון, ר' (תשמ"ה), לקסיקון דביר לשיפור הלשון, תל אביב: קרני.

5. פרץ, י' (תש"מ), **עברית כהלכה**, תל אביב: י' שרברק.

**\***6. נצר, נ' (1975), **תרגילי הבעה מלשון יום-יום** (א-ב), ירושלים: א' רובינשטיין.

7. אלמגור-רמון, ר' (תשס"א), **רגע של עברית,** ירושלים: צבעונים.

**כתיב חסר ניקוד**

**אתר האקדמיה ללשון העברית:**

<https://hebrew-academy.org.il/topic/hahlatot/missingvocalizationspelling/>

**ניבים\*\***

אתרים במרשתת להבנת ניבים ופירושיהם:

**אתר מט"ח**

<https://lib.cet.ac.il/pages/glossary.asp?item=21>

**אתר "ניבונכון"**

<http://www.nivon.co.il/>

**מקורות נוספים:**

1. הרמתי, ש' (1972), **ניבים מספרים,** תל אביב: עמיחי.

**\***2. כהן, ט' (תשמ"ט), ניבון עברי חדש, תל אביב: יבנה .

3. לבנון, מ' (1976), **לקסיקון עברי לניבים ולמטבעות לשון**, ירושלים: ש' זק.

4. פרוכטמן, מ', בן-נתן, א' ושני, נ' (תשס"א), **ניבון אריאל**, קרית גת: קוראים.

**כללי הפיסוק**

**אתר האקדמיה ללשון העברית:**

<https://hebrew-academy.org.il/topic/hahlatot/punctuation/>

**תורת החיבור**

1. שרה ליפקין, נועה בדיחי-קלפוס (2007), **שלב ב: עברית, הבנה, הבעה ולשון**, תל אביב: מט"ח – פרקים: 1, 2, 4: עמ' 31-9; 50-47.

קישור: [ראו למעלה](https://school.kotar.cet.ac.il/KotarApp/Viewer.aspx?nBookID=71543098#6.2316.6.default).

1. אבינון, ש' (2017), **עיין ערך: לשון, הבנה והבעה**, תל אביב: מט"ח – יחידה 2: עמ' 57-14.

קישור: [ראו למעלה](https://school.kotar.cet.ac.il/KotarApp/Viewer.aspx?nBookID=94617838#7.711.6.default).

1. מט"ח (2017), **לשון לתיכון (תחום העמקה: תחביר, תרגול מתקדם 70%; תחום העמקה: צורות, תרגול בסיסי 30%) –** פרקים: הבנה והבעה (תרגילים בלבד).

קישורים:

עמ' 75-5

<https://school.kotar.cet.ac.il/KotarApp/Viewer.aspx?nBookID=104098778#4.704.6.default>

עמ' 91-5

<https://school.kotar.cet.ac.il/KotarApp/Viewer.aspx?nBookID=104095815#2.2561.6.default>

**מקורות נוספים:**

1. אהרונוביץ, ח' (תשכ"ו), יסודות ההבעה בכתב (א-ב), חיפה: אוריון.

**\***2. ברוש, ש' (תשמ"ו), **עט נובע**, תל אביב: דיונון.

**\***3. רון, מ' ודיבון, ב' (תש"ן), **חיבור כהלכה** (א-ב), תל אביב: הקיבוץ המאוחד.

**\***4. ריכרדסון-קיסילביץ, ר' (1984), **איך לכתוב חיבור**, תל אביב: עם עובד.

5. שילה, ג' ואלון, ע' (1987), **הבעה בכתב**,אבן יהודה: רכס.

6. קשתן, מ' (תשכ"ה), **שיעורים בחיבור** (א-ב), ירושלים-תל אביב: אחיאסף.

7. ימיני, ב"צ (1998), **אל ומאת – הבעה והבנה לכל עט ועת**, צפרייה: אולפנת בני עקיבא "צפירה".

**\*מומלץ**

**\*\* רשימת הניבים העשויים להיות כלולים בבחינה מצ"ב להלן בעמ' 6-5.**

**כללי הכתיב המלא**

|  |  |  |
| --- | --- | --- |
| **תנועת u**  **(שורוק וקיבוץ)** | נכתבת תמיד באות וי"ו, כגון **הופל, מצוין, סוכר, קופסה, שולחן**. | |
| **תנועת o**  **(חולם, קמץ-קטן**  **וחטף-קמץ)** | נכתבת בדרך כלל באות וי"ו, כגון אוזן, אומנם, אומנות, בוקר, יוזמה, כתובת, תוכן, תוכנית, למצוא, לשמור, ישמור, תסובו, קודם כול, הכול. **אין כותבים וי"ו** - בתנועת o שאחריה אם קריאה אל"ף או ה"א: בפעלים מגזרת פ"א – **יאבד, תאכל, נאמר**; במילים אחרות – **איפה, זאת, כה, לא, מאזניים, פה, צאן, ראש, שמאל, מלאת**.  - בתנועת o המנוקדת בחטף-קמץ אם איננו בראש המילה: **מוחרת,**  **צוהריים, פועלו, נוהלי-, הועמד, יוארך**.  - המילה **כל** בנסמך, כגון 'כל האנשים', 'כל שנבקש', 'כל מה שראינו'. | |
| **תנועת i**  **(חיריק)** | נכתבת באות יו"ד בכל מקום שהיא חלק ממבנה המילה, כגון **פרי, שיר, דירה, אישן, ראית, צמיחה, כביש, תקין, חורפי, כפית, בני**.  כותבים יו"ד לציון תנועת i שאין אחריה אות בשווא נח, כגון **גיבור, פיקח, זיכרון, עיקרון, קידוש, ייסורים, ביקורת, חיטה, אישה, כיתה, מילה, דיבר, חיכה, תיקח, ליפול, ייתכן** [יִתָּכֵן], **תישמר** [תִּשָּׁמֵר]. **אין כותבים יו"ד אם בא שווא נח אחרי תנועת i, כגון משטרה, משמרת, משרד, שמלה, שמחה, תגרה, מספר, דמיון, נכנס, הלביש, התלבש.**אין כותבים יו"ד גם - במילים: **אם**, **עם** (אבל בנטייה: **עימי, עימך**); במילת יחס **מן** ובנטייתה, כגון**ממנו ממך מכם**, וכן כשהיא באה בצמידות לשם (בהידמות הנו"ן), כגון **מדירתו**, **מדי;**  בנטיית **בת**, כגון **בתו** **בתך;** וכן לציון התנועה i במשקל פַּיִל, כגון **בית,**  **שיט**.  - לפני הרצף **יו** המציין yu או yo כגון **דיון, קיום, טריוּת, גיורת, נטיות**.  - בפעלים מבניין הפעיל בגזרות שאין שווא אחרי ה"א הבניין, כגון **הפיל,**  **הציג, התיר, הצענו, הכה**.  - אם כתיבת היו"ד תיצור רצף של יותר משתי יו"דים, כגון **ציים** (ולא  צייים).  אבל בשמות במשקל פִּעָלוֹן כותבים יו"ד לציון התנועה i גם בצורות הנוטות וגם במילים הנגזרות, כגון זיכרון [זִכָּרוֹן] **זיכרון-, זיכרונות**,  **ביטחון** [בִּטָּחוֹן] **ביטחון-,** **ביטחוני,** **ביטחונות**.  כן נכתבת יו"ד לפני שווא נח במילים לועזיות, כגון **מיליון**,**היסטוריה**, וכן במילה **סיסמה.** | |
| **תנועת e**  **(צירי וסגול)** | | נכתבת בדרך כלל בלא יו"ד, כגון אזור, אפוא, זהות, ממד, מרב. כותבים יו"ד - אם היו"ד היא חלק ממבנה המילה, למשל: **מיתר, תימן, ריק, בין, ביצה, ביתו, איפה, כיצד; נהניתי, נאפית, הראיתם; מהימן, רישה; בניה, בניכם; שמימי, שתים עשרה; לפנינו, בלעדיך; איבר, היכל, עירום, פסיפס, קיסם, שיזף**; **במילים לועזיות** – יו"ד המייצגת את הדו-תנועה eu ביוונית, כגון **ניטרלי, אירופה**, וכן בתנועת e הבאה לפני אל"ף עיצורית שאין אחריה אם קריאה, כגון **ריאלי, אידיאל, תיאטרון**.  - בתנועת e הבאה בתחילת המילה לפני האותיות א, ה, ח, ע, ר לתשלום דגש במקום חיריק, כגון **ריאיון, תיאבון, היריון, קירח, חירש, חירות,** | |
|  | | **גירושים, מיאוס, שירות, גירעון, תיהנה, ליהנות, ייעשה, ניאות, אירע,**  **תיאר, תיאור, תיהרס**.  - בשמות נקביים בעלי שתי הברות שהצירי מתקיים בהן בכל הנטייה:  **זיעה, לידה, קיבה, ריאה, תיבה**.  - במילה **שינה** [שֵׁנָה] (להבדיל משנה [שָׁנָה]).  במילת השאלה **אילו** (צירוף, אֵי-אֵלּוּ), להבדיל ממילת הרמז לרבים  **אלו** [אֵלּוּ].  - בתנועת e המנוקדת בסגול במשקל השמות: **היכר, היצע, היקש, הישג,**  **היתר** (וגם בשמות אלו בתוספת סופית, כגון **היכרות**).  - במילים האלה: **עינב, שיכר, שיער; בריכה, ברירה, עבירה; פירות,**  **ליצן; לעיל, מלעיל, גרידא**.  - בצורות נפעל עתיד מדבר, כגון **אישמר, אימנע, איאלץ**. | |
| **הווי"ו המציינת עיצור** | | נכתבת בשתי וי"וים באמצע המילה, כגון הוועד, זווית, עכשווי, תקווה, תקוות [תִּקְוַת];  נכתבת בווי"ו אחת בתחילת המילה ובסופה, כגון ועד, יחדיו, סתיו, עכשיו, קו.  **הערה**  אין כופלים את הווי"ו לשם ציון העיצור בסמיכות לווי"ו אחרת, כגון **ווילון** [וּוִילון], **מכוון** [מְכֻוָּן]. | |
| **היו"ד המציינת עיצור** | | נכתבת ביו"ד כפולה **באמצע המילה**, כגון **בניין, התיישבות, התחייבות, מספריים** [מִסְפָּרַיִם], **ספרייך** [סְפָרַיִךְ], **צייר, קיימת, שמיים** [שָׁמַיִם].  **בסוף מילה** היו"ד נכפלת רק בשני מקרים:  - **בסיומת ay המציינת כינוי מדבֵּר**, כגון **ילדיי** [יְלָדַי], **עליי** [עָלַי].  - **במילים לועזיות** **שבסופן ay או ey**, אם אין אם קריאה לפני היו"ד, כגון  **היי-טק, ספּריי** (spray).  **אין כופלים את היו"ד**  - בתחילת המילה, כגון **יער, יד**.  - אחרי אותיות השימוש (מש"ה וכל"ב): **מיד** (= מן + יד), **שיאמר, היום**,  **ויגון, כיום, לינשוף** [לַיּנְשׁוּף] (אך אחרי למ"ד בשם הפועל נכתוב שני  יו"דים: לייצא, לייעל), **ביגון**.  - באמצע המילה על יד אם קריאה, כגון **מצוין, יהיה, סוגיה [סוּגְיָה], קיום**.  - בסוף מילה שאינה בסיומת ayהמציינת כינוי מדבֵּר. למשל: **אולי, די, הווי, חי, מתי, שי, ודאי, גוי, שינוי**.  - בשמות במשקל בית, כגון **זית, ליל, מים** (גם **הביתה, לילה**).  - בסמיכות ליו"ד אחרת, כגון **ייסד** [יְיַסֵּד].  **שימו לב: יישוב** – בשתי יו"דים, אחת כנגד העיצור, השנייה כנגד תנועת i; יש להבחין בין **ראיה** [רְאָיָה] ובין **ראייה** [רְאִיָּה].  יש להבחין בין תואר הפועל **מייד** והמילה **מיידי** (באופן מיידי) ובין **מיד** (כגון מיד ליד) **ומידי** (מהיד שלי). | |
| **שונות** | | - שמות פרטיים אפשר לכותבם חסרים, כגון **דוד, ירושלים, כהן, שלמה**.  - מומלץ לתת ניקוד עזר חלקי במקום שיש חשש לדו-משמעות, לדוגמה:  **מִנהל** (להבדיל מ"מְנַהֵל"), **ילדהּ** (להבדיל מ"יָלְדָה" ומ"יַלְדָּה"), **מצווֹת**  (להבדיל מ"מצוַות"), **סַפּר** (להבדיל מ"סֵפֶר"), **נתנּוּ** או **נתַנו** ([נָתַנּוּ]  להבדיל מ"נָתְנוּ"). | |

דפים אלו נכתבו על יסוד הכללים שבחוברת **החלטות האקדמיה: כללי הכתיב הפיסוק והתעתיק**, האקדמיה ללשון העברית, ירושלים תשע"ח (עורכים: רונית גדיש וברק דן), ועל יסוד הכללים שפורסמו בלשוננו לעם, מהדורות תשנ"ד, תשנ"ו, תשס"ב,

וכן לפי כללי הכתיב החדשים (הכתיב המלא) שבאתר האקדמיה ללשון העברית:

<https://hebrew-academy.org.il/topic/hahlatot/missingvocalizationspelling/>

מהדורה ראשונה (תשנ"ה) ביוזמת פרופ' יהודית דישון, דקאן הפקולטה למדעי היהדות, אוניברסיטת בר-אילן.

ערכה: ד"ר לובה חרל"פ; ייעוץ מדעי: ד"ר גבריאל בירנבאום, ד"ר יצחק שלזינגר, ד"ר נוגה אילני, ד"ר סיגל שלמה

רשימת ניבים וביטויים

|  |  |
| --- | --- |
|  | אבנים שחקו מים |
|  | אוזניים לכותל |
|  | אוי לי מיוצרי ואוי לי מיצרי |
|  | אותיות של קידוש לבנה |
|  | אחד בפה ואחד בלב |
|  | אחרי מות קדושים אמור |
|  | אילני סרק קולם הולך |
|  | אין הנידון דומה לראיה |
|  | אין הקומץ משביע את הארי |
|  | איפה ואיפה |
|  | איש אשכולות |
|  | איתרע מזלו |
|  | אל יתהלל חוגר כמפתח |
|  | אני ואפסי עוד |
|  | באו לעמק השווה |
|  | בארבע עיניים |
|  | בדיעבד |
|  | בור סוד שאינו מאבד טיפה |
|  | בור ששתית ממנו, אל תזרוק בו אבן |
|  | בטל בשישים |
|  | בירך על המוגמר |
|  | בכייה לדורות |
|  | בלא כחל ובלא סרק |
|  | בלב ולב |
|  | בלשון סגי נהור |
|  | במשנה תוקף |
|  | בנזיד עדשים |
|  | בעידנא דרִתחא |
|  | ברחל בתך הקטנה |
|  | ברכה לבטלה |
|  | בשבע עיניים |
|  | גבה הר ביניהם |
|  | גדיים נעשו תיישים |
|  | גילה טפח וכיסה טפחיים |
|  | גִרסא דינקותא |
|  | גמר עליו את ההלל |
|  | גרוגרת דרבי צדוק |
|  | דברים בגו |
|  | דברים כדרבונות |
|  | דחה אותו בקש |
|  | דמו בראשו |
|  | דמי לא יחרץ |
|  | דן ברותחין |
|  | דקדוקי עניות |
|  | הגדיש את הסאה |
|  | הוסיף נופך משלו |
|  | הוסיף שמן למדורה |
|  | הושיט לו בקנה |
|  | הלך החבל אחר הדלי |
|  | המן הגורן או מן היקב? |
|  | הניח מעותיו על קרן הצבי |
|  | העלה חרס בידו |
|  | הפך את היוצרות |
|  | הפרוץ מרובה על העומד |
|  | הציץ ונפגע |
|  | הקדיח את תבשילו ברבים |
|  | הקדים רפואה למכה |
|  | הקהה את שיניו |
|  | הקרע אוחה |
|  | הרים ראש |
|  | השתכר אל צרור נקוב |
|  | התאבק בעפר רגליו |
|  | התחמם כנגד אורו |
|  | זִקְנה קפצה עליו |
|  | זרק בו מרה |
|  | חוכא ואטלולא |
|  | חומץ בן יין |
|  | חי הנושא את עצמו |
|  | חיפש בנרות |
|  | חמור נושא ספרים |
|  | חמתה מרובה מצילתה |
|  | חסד של אמת |
|  | חרב פיפיות |
|  | טובל ושרץ בידו |
|  | טחן קמח טחון |
|  | טיהר את השרץ בק"ן טעמים |
|  | טלית שכולה תכלת |
|  | טמן ידו בצלחת |
|  | יודע צדיק נפש בהמתו |
|  | יושב בהיכל שן |
|  | יישר את ההדורים |
|  | יצא בשן ועין |
|  | יצא המרצע מן השק |
|  | יצא הפסדו בשכרו |
|  | יצא שכרו בהפסדו |
|  | יצא ואוזניו מקוטפות |

|  |  |
| --- | --- |
|  | יצא קירח מכאן ומכאן |
|  | יצאו לו מוניטין |
|  | יצק מים על ידיו |
|  | ירד לטמיון |
|  | ירד לסוף דעתו |
|  | יש דברים בגו |
|  | ישב על המדוכה |
|  | ישבו לשולחן הדיונים |
|  | יש רגליים לדבר |
|  | כאבן שאין לה הופכין |
|  | כבשת הרש |
|  | כדרכו בקודש |
|  | כהרף עין |
|  | כחומר ביד היוצר |
|  | כיד המלך |
|  | כלאחר יד |
|  | כל הפוסל במומו פוסל |
|  | כלו כל הקיצין |
|  | כמונח בקופסה |
|  | כמי שכפאו שד |
|  | כרחוק מזרח ממערב |
|  | לא טמן ידו בצלחת |
|  | לא יסולא בפז |
|  | לא מדובשך ולא מעוקצך |
|  | לית דין ולית דיין |
|  | לית מאן דפליג |
|  | לעג לרש |
|  | לעילא ולעילא |
|  | לפנים משורת הדין |
|  | מגדלים הפורחים באוויר |
|  | מדושן עונג |
|  | מה לכוהן בבית הקברות? |
|  | מה עניין שמיטה להר סיני? |
|  | מָטָה ידו |
|  | מילה בסלע |
|  | מים גנובים ימתקו |
|  | מיתת נשיקה |
|  | מלא כרימון |
|  | מלחך פִּנכָּה |
|  | מן השפה ולחוץ |
|  | מעז יצא מתוק |
|  | מפה לפה |
|  | מצא מקום להתגדר בו |
|  | משענת קנה רצוץ |
|  | נכנס בעובי הקורה |
|  | נכסי צאן ברזל |
|  | נסתם הגולל |
|  | נעשו צהובים זה לזה |
|  | נקטף באיבו |
|  | נשא את ראשו |
|  | נשא בשרו בשיניו |
|  | נשיאים ורוח וגשם אין |
|  | נתלה באילן גדול |
|  | סולתה ושמנה |
|  | סלע המחלוקת |
|  | ספרא וסייפא |
|  | עבד כי ימלוך |
|  | עבד נרצע |
|  | עד חצי המלכות |
|  | עד יעבור זעם |
|  | עוד חזון למועד |
|  | עולים בקנה אחד |
|  | עולם כמנהגו נוהג |
|  | עומד על כרעי תרנגולת |
|  | ענה אמן בעל כורחו |
|  | עקב בצד אגודל |
|  | עשה אוזנו כאפרכסת |
|  | עשה לילות כימים |
|  | פה אחד |
|  | פה מפיק מרגליות |
|  | פושט יד |
|  | פיו וליבו שווים |
|  | פסח על שתי הסעיפים |
|  | פתח בכד וסיים בחבית |
|  | צבת בצבת עשויה |
|  | צער גידול בנים |
|  | קופא על שמריו |
|  | קופה של שרצים תלויה לו מאחוריו |
|  | קוצו של יו"ד |
|  | קנאת סופרים תרבה חכמה |
|  | קרדום לחפור בו |
|  | שירת הברבור |
|  | שככה חמתו |
|  | תבן אתה מכניס לעופריים |

אוניברסיטת בר-אילן, היחידה להבעה אקדמית ואולפן

מבחן פטור לדוברי עברית כשפה ראשונה (דוגמה)

**חלק א: לשון וניסוח** (50%)

**סעיף 1 – שיבושי לשון** (15%)

המשפטים הבאים לוקים בשיבושים שונים. תקנו את הטעון תיקון.

1. הם זקוקים לשתי דירות – אחת ליד השנייה.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. כנראה שירדו מחר ממטרים בצפון ובדרום הארץ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. לרגל שיפוצים תהיה החנות סגורה בעשירי לחודש.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4. צריך לקרוא את הדברים כמה פעמים, כאשר בכל פעם מתבוננים בהם מזווית אחרת.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5. הקפדה על הנוהלים הוא יסוד מוסד של מִנהל תקין.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

6. יש לו כל מיני הסברים לזה שהוא לא הצליח להיכנס לכנסת.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

7. הוא עשה ימים כלילות בחיפוש אחרי עבודה מתאימה לקרובי משפחתו.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

8. לבוש של צעירים וצעירות מרושל מאפיין רבים מבני הנוער בימינו.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

9. האספרנטו לא הצליחה להפוך לנחלת הכלל: מעטים האנשים שלומדים ומשתמשים בה.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

10. כתשעת אלפים איש נוכחו אמש במשחק הגומלין.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**סעיף 2 – ניבים וביטויים** (15%)

הסבירו את הניב ושבצו אותו במשפט מתאים.

1. אין הנידון דומה לראיה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. פיו ולבו שווים \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. בטל בשישים \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. יצא שכרו בהפסדו \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. גִרסא דינקותא \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. לית דין ולית דיין \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. כיד המלך\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. עולים בקנה אחד\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. אין הקומץ משביע את הארי\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. בנזיד עדשים \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**סעיף 3 – כתיב חסר ניקוד** (10%)

העתיקו למחברתכם את הקטע בכתיב חסר ניקוד.

בִּמְקוֹמוֹת יִשּוּב רַבִּים אֵרְעוּ מַעֲשֵי שׂד וּבִזָּה. רֹב הַתּוֹשָבִים נִמְלְטוּ מִן הַבָּתִּים וְנִסְתַּיְּעוּ בְּשֵרוּתֵי הַהַצָּלָה. נְדַוַּח לְמַאֲזִינֵינוּ מִיָּד כְּשֶיִּוָּדְעוּ פְּרָטִים מְלֵאִים. הַכֹּל מִתְבַּקְּשִׁים לִהְיוֹת קַשּׁוּבִים לַשִּדּוּרִים.

**סעיף 4 – פיסוק** (10%)

פסקו את הקטע לפי כללי האקדמיה; תנו דעתכם גם לכתיבה נכונה של גרש, גרשיים וכיו"ב.

באוגוסט 1994 קשרה ישראל קשרים דיפלומטיים מלאים עם הרפובליקה המונה 25 מיליון איש כעשירית מכלל תושבי ארצות הברית אין לה לרפובליקה הזאת מנהיג איש אינו מנהל אותה ולאיש בה אין כוח לנקוט סנקציות נגד פורעי חוק היא חסרת טריטוריה אין לה גבולות שיפוט ולא בית מחוקקים מדובר באינטרנט הרפובליקה האלקטרונית הגדולה בעולם היא אינה קיימת במציאות אף שהיא חיה ותוססת מאוד הידיעה על חיבורה של ישראל לאינטרנט משמחת עשרות אלפי בני נוער אנשי עסקים רבים וסתם אנשים המכורים למחשב ולדואר אלקטרוני

**חלק ב – חיבור** (50%)

בחרו אחד מהנושאים שלהלן וכתבו עליו חיבור קצר (עמוד וחצי - שני עמודים).פתחו כל רעיון לפסקה, הסבירו את רעיונותיכם ולוו אותם בדוגמות. שימו לב לדקדוק, לכתיב ולפיסוק, הקפידו על בחירת מילים מתאימות, על שימוש נכון במילות היחס ובמילות קישור, על תחביר תקין ועל סגנון מתאים.

|  |  |
| --- | --- |
| 1. | לאחרונה הגיעו לבתי המשפט בארץ תביעות של חולים סופניים המבקשים לנתק אותם ממכשירי ההחייאה. היש, לדעתכם, להיענות לבקשתם? הביעו דעתכם ונמקוה. |
| 2. | תופעת ההימורים הולכת ומתפשטת. כיצד היא משתקפת בחברה הישראלית, ומהן הסכנות הטמונות בה? |
| 3. | "קריאה לנשים בטרם פריימריז: בלי קואליציה נשית חזקה בכנסת לא יהיה לנשים ביטחון שיש מי שידאג לזכויותיהן" (גיל הראבן, "מעריב", אפריל 1996). מה דעתכם על דבריה של הראבן? האמנם נשים צריכות לכוון את בחירתן לפי השיקול הזה, או מן הראוי שיבחרו את מועמדיהן אך ורק לפי כישוריהם והשקפת עולמם? |
| 4. | "עלינו להילחם בטרור כאילו אין הסכם שלום, ולקדם את הסכם השלום כאילו אין טרור" (שמעון פרס, מרס 1996). האמנם אפשר? כיצד, לדעתכם, צריכה מדינת ישראל להילחם בטרור המכה בנו? |